open-index/open-wikipedia-markdown huggingface dataset:
Pernille Sørensen

**Pernille Sørensen** (født 1977) er en norsk komiker og skuespiller.

Hun studerte i perioden 1998–2002, har medievitenskap og statsvitenskap mellomfag fra NTNU, og har studert stat og politikk i Midtøsten og Nord-Afrika ved UiO.

Hun har jobbet mye innenfor humorsjangeren både på scenen, TV og radio. Hun er en av skaperne og skuespillerne i den norske humorserien *[[Melonas]]* som gikk på NRK1 fra 2002 til 2006. Hun er også kjent fra andre programmer på NRK, blant annet som paneldeltaker i *[[20 spørsmål]],* *[[Løvebakken (TV-serie)|Løvebakken]]* og for enkelte roller i *[[Uti vår hage]]*. 

Sørensen fikk prisen som årets nykommer under Komiprisen 2003. Hun hadde en statistrolle i *[[Hotel Cæsar]]* høsten 2001 som TV-reporter. Høsten 2009 spillefilmdebuterte hun i ''Knerten'', som ble regissert av Åsleik Engmark. For rollen ble hun nominert til Amandaprisen 2010 i klassen beste kvinnelige birolle. Hun spilte også i oppfølgeren, *[[Knerten gifter seg]]*, i 2010. Våren 2011 hadde TV-serien *[[Åse Tonight]]* premiere på NRK med Sørensen som manusforfatter og hovedrolleinnehaver. I en tiårsperiode fra høsten 2013 spilte hun rollen som Lisbeth Berg i TV-serien *[[Side om side]]* på NRK1, og i februar 2015 tok hun over etter Ingrid Gjessing Linhave som fast paneldeltaker i *[[Nytt på Nytt]].* Under Komiprisen 2016 vant hun publikumsprisen *årets morsomste*.

Sørensen har også opptrådt på scenen «Latter», som ansatt. I 2001 var hun med på «Julegalla i Olavshallen» og «Stand Up Komiske Leker» i 2002. I september 2010 hadde hun premiere på sitt soloshow *Flink Pike,* som mottok velvillig kritikk i dagspressen. Utover dette har hun også vært med på «3 Fantastiske Mennesker» og «Lattergalla». I 2018 hadde hun solo-forestillingen «Kultur».

Sørensen giftet seg med standupkomiker Dagfinn Lyngbø i 2006.

## Priser og nominasjoner

## Referanser


## Eksterne lenker
* 
* 
*  Pernille Sørensen - profil og bilder på Filmweb
Ole Lund

**Ole Lund** (født 1934) er en norsk høyesterettsadvokat.

Lund tok examen artium i Tromsø i 1953 og juridisk embetseksamen (cand.jur.) ved Universitetet i Oslo (UiO) i 1959. Fram til 1965 hadde han forskjellige stillinger ved Det juridiske fakultet (UiO). Han hadde et opphold ved London School of Economics i 1962 og tok den juridiske lisensiatgraden (lic.juris.) i 1968. Han ble høyesterettsadvokat i 1969. 

Lund var direktør i rederiet Olsen & Ugelstad 1975–1977 og administrerende direktør i Nordisk Skibsrederforening 1978–1986. I 1986 etablerte han advokatfirmaet Lund & Co., og fra 1998 til 2006 var han partner i advokatfirmaet BAHR.

Lund har hatt flere styreverv i norsk næringsliv.      

## Publikasjoner
* «Konstruksjonsmangel ved skibsbygningskontrakter»
* «Om erstatning for mangler og forsinkelse, utbedringsplikt og prisavslag ved skipsbygging». *Særtrykk av bind 11 – hefte 3*, Arkiv for sjørett; 11/ 1971
* «Kontraktsmessige opsjoner, særlig i befraktningsforhold», i: *MarIus* nr.12/1976
* «Inflasjon og konjunktursvikt som bristende forutsetning», i: *[[Jussens venner ]]<nowiki/>nr.* 8 /1977, s. 289–311
* «Shippingkrise og stat» i: *Kvartalskrift / Bergen bank* nr. 2/1985
* «Skipsfartskrise og konkurslov» i: *Festskrift til Sjur Brækhus* (1988) s. 351–360

## Referanser


## Eksterne lenker
* Ole Lund - Norsk biografisk leksikon 
* Aviskronikk: Hvem skal styre Olje-Norge?
* BAHR-veteran Ole Lund (85) hyllet med ærespris - Advokatbladet 13. februar 2020
Dovregubben

**Dovregubben** er en skikkelse i Henrik Ibsens skuespill *[[Peer Gynt]]* fra 1867. Dovregubben opptrer i andre akt, og blir framstilt som en mektig trollkonge som bor med sitt hoff av underjordiske vesener inne i «Dovregubbens Hall» i «Ronden». Peer Gynt møter Dovregubben på nytt i femte akt; da er Dovregubben redusert til en fattig omstreifer. 

## Innhold
Dovregubben bygger en type troll som er kjent fra norske eventyr og sagn, men er en litterær figur uten direkte forbilder i folketroen. Trollkongen var litterært beskrevet før Ibsen. Paul Botten-Hansen skrev om «Jutulen» i sitt skuespill *Huldrebryllupet* (1851), og H.C. Andersen skrev om «Den gamle trollgubbe oppe fra Dovre» i sitt eventyr *Elverhøi* (1845).

Dovregubben kan oppfattes som en karikatur og satire over norske bønder, eller som et nidbilde på Ibsens motstandere.

Dovregubben utfordrer Peer Gynt til å rendyrke selvhevdelse og egoisme gjennom motsetningene «Mann være deg selv!» og «Troll vær deg selv – nok!». Dovregubben inviterer Peer til å inngå en Faust-lignende pakt; Peer kan få gifte seg med Dovregubbens datter og få riket i medgift; om han frasier seg kristentroen og om Dovregubben kan rispe Peer litt i øyet slik at han ser alt med trollets blikk. Peer lar seg friste et langt stykke på vei, men viker til slutt unna den definitive pakten og rispet. Peer tør aldri å brenne alle broer bak seg.

## Senere bruk

Edvard Griegs musikkstykke «I Dovregubbens hall» er et av de meste kjente stykkene fra Griegs musikk til *Peer Gynt*

«Dovregubben» har senere blitt brukt som navn på barnehager, borettslag og lokomotiver. De store damplokomotivene av NSB type 49 som ble produsert i Norge fra 1936 ble populært kalt «dovregubbene». Det var opprinnelig bare det første lokomotivet med nummer 463 som var blitt døpt «Dovregubben», men snart ble navnet brukt om alle sju lokomotivene av denne typen. Dette var Norges siste damplokomotiv og NSBs kraftigste modell. Et av lokene, ikke det som opprinnelig het «Dovregubben», er i dag utstilt på Norsk jernbanemuseum på Hamar.

Skjenkestedet Dovrehallen i Oslo, som åpnet i 1900, er oppkalt etter Dovregubbens hall. 
## Referanser
Hvem var Jason Bourne (film)

***Hvem var Jason Bourne*** (orig.tittel: ***The Bourne Identity***) er en film fra 2002, basert på boken ved samme navn av Robert Ludlum. Filmen er løst basert på boken, og gjort om til filmmanus av Tony Gilroy. I 2004 kom oppfølgeren *[[Gåten Jason Bourne (film)|Gåten Jason Bourne]]* (orig.tittel: *The Bourne Supremacy*). *The Bourne Identity* ble filmatisert første gang i 1988.

## Handling
I tillegg til å oppdatere politikken og teknologien, gjør filmen handlingen mer strømlinjeformet enn den i romanen, spesielt ved å fjerne all handling rundt personen Carlos.

Filmen begynner med at kroppen til Jason Bourne, som har to kulehull i ryggen, flyter i Middelhavet. Han blir plukket opp av en fransk fiskebåt og hjulpet med å få igjen styrken. Bourne husker imidlertid ikke hvem han er, og han vet ingenting om fortiden sin. Et av mannskapet på fiskebåten finner en beskjed som er kirurgisk implementert i kroppen til Bourne mens han gir ham førstehjelp. Beskjeden inneholder detaljer om en sveitsisk bankkonto. Da båten kommer til havn reiser Bourne til Zürich for å finne ut om sin fortid, forhåpentlig fra det som skjuler seg i den mystiske bankkontoen. 

I banken oppdager Bourne at han blir forfulgt av politiet, og han greier å riste dem av seg ved å gå inn i den amerikanske ambassaden. Ute av ambassaden møter han Marie Helena Kreytz, en sveitsisk-tysk jente med bohemaktig livsstil og pengeproblemer. Han betaler henne 20&nbsp;000 dollar for å kjøre ham til Paris. I Paris fortsetter han jakten på sin identitet.

## Rolleliste

## Eksterne lenker
* 
*
Militære kjøretøy

**Militære kjøretøy** er kjøretøy for bruk i krig eller andre operasjoner utført av militærvesen. Mange militære kjøretøy har armering og kan kjøre lett over ujevnt terreng.

## Se også
* Liste over militære kjøretøyer

## Eksterne lenker
*
Adhesjonsbane

**Adhesjonsbane** er en jernbane der materiellets framdrift skjer kun ved hjelp av friksjon mellom drivhjulene og skinnene.  Siden de fleste jernbaner er adhesjonsbaner brukes begrepet bare når det er viktig å presisere denne teknikken til forskjell fra andre framdriftsformer, som tannstangbane og kabelbane.

Adhesjonsbaner er mye enklere å bygge enn andre framdriftsformer, men har en begrensing i hvor stor stigning baner kan bygges. Friksjonsprinsippet setter begrensing både med å klare å få ønsket vekt av ikke-selvdrevne vogner i forhold til lokomotivenes trekkevne, og med tanke på togets evne til bremse ved fall. I Norge har største stigning på hovedlinje tradisjonelt vært satt til 25 ‰ (1:40), mens Flåmsbana er anlagt med 55 ‰ (1:18) som største stigning og 42 ‰ i gjennomsnitt. Materiellet som trafikkerer Flåmsbana er da også utstyrt med flere bremsesystemer enn vanlig. Noen sporveislinjer i Norge skal ha hatt stigninger opp i 70 ‰.

Stigningsforholdene er en ting som påvirker hvor mye et lokomotiv kan trekke med adhesjonsmetoden. Noe annet som påvirker og endrer friksjonen, er skinnenes beskaffenhet som følge av regn, oljesøl eller hvis det ligger løv på skinnene. De fleste lokomotiver og motorvogner har med seg sand som kan sprøytes ut rett foran drivhjulene for å motvirke at hjulene begynner å spinne. Slik sanding skjer automatisk ved nødbremsing.
## Referanser


## Litteratur
* 
* 
* 
*  by A H Wickens
*
Cave (artist)

**Cave** er en technoprodusent og DJ fra Bergen. Han har gitt ut plater på technolabler som Ingoma, Terminal M, Intec, Primate, G-Force og Spilo (hans eget plateselskap). Han har hatt spillejobber i inn- og utland siden 1999 og har på denne tiden vært i store deler av verden, innbefattet turnéer i Sør-Amerika, Japan og Europa.

Den første platen han ga ut på Ingoma-labelet til Ben Sims het *Carne Levale EP* og endte med å bli en kjempesuksess som etter hvert fikk regelmessig spilletid av kjente techno-DJ-er. Etter dette har han jevnlig gitt ut nye plater som han får mye skryt for i technomiljøet.

## Eksterne lenker
*
Kirkelærer

**Kirkelærer** (*Doctor Communis Ecclesiae*) er en tittel innen den katolske kirke. 

Tittelen gis særlig teologer og andre som anses for forbilder for de troende. Kravet er at hele den kristne kirke drar nytte av deres virke. Tittelen gis svært sjelden og kun til avdøde personer. Kun personer som er kanonisert og saliggjort kan bli opphøyet til kirkelærer. Tittelen gis innen den katolske kirke til forfattere som har skrevet autoritative skrifter, uten at disse tilskrives ubetinget autoritet.

Det er kun paven eller det økumeniske konsil som kan gi en slik tittel, men hittil er det kun paven som har gjort det. 

De første og opprinnelige kirkelærerne ble oppnevnt i 1298. Disse var den hellige Ambrosius, den hellige Augustin, den hellige Hieronymus og pave Gregor I. 

Kirkelærernes virke har variert mye i både område og form. Noen, som pave Gregor I og den hellige Ambrosius, var prominente brevskrivere. Andre har vært mer mystikere, som den hellige Katarina og Johannes av Korset. Den hellige Augustin og den hellige Robert Bellarmin beskyttet kirken mot kjetteri. 

Først i 1970 ble den første kvinne opphøyd til kirkelærer.

Med utnevnelsene 7. oktober 2012 er det oppnevnt til sammen 35 kirkelærere. 

## Liste over kirkelærere

**Også anerkjent av [[Den ortodokse kirke]].*

## Referanser
 

## Eksterne lenker
* Liste over kirkelærere
Jason Bournes ultimatum

***Jason Bournes ultimatum*** (orig. ***The Bourne Ultimatum***) er den tredje og siste boken i Robert Ludlums trilogi om «Jason Bourne», og oppfølgeren til *[[Gåten Jason Bourne]]*. Romanen ble utgitt av Random House i 1990. Eric Van Lustbader skrev en oppfølger kalt *[[The Bourne Legacy]]* 14 år senere.

Boken blir filmet i 2007.

## Handling
Romanen følger David Webb, alias Jason Bourne, som forsøker å finne sin tidligere fiende, Sjakalen Carlos, som prøver å drepe ham. Men Sjakalen begynner å bli gammel, og bestemmer seg for at han vil gjøre to ting før han dør: drepe Webb / Bourne, samt ødelegge et KGB-anlegg i Novgorod - hvor sjakalen ble trent opp, men ble avvist for å være en galning.

Sjakalen Carlos bruker et mangfoldig kollektiv av eldre menn kjent som «The Old Men of Paris» som for det meste er kriminelle. De arbeider for Sjakalen, til gjengjeld for at familiene deres skal leve ett godt liv. Webb sender sin kone og barn, for å bo hos broren hennes, John St. Jacques, i Karibien for beskyttelse. Samtidig som Webb selv samarbeider med en gammel venn og CIA-offiser, Alexander Conklin, for å jakte på og drepe Sjakalen først.

Men en av «The Old Men of Paris» reiser til Karibia, for å myrde Marie St. Jacques og hennes to barn. Samtidig kommer en tidligere dommer, Brendan P. Prefontaine til området, som Sjakalen tror er der for å hindre drapsplanene hans. Han bestikker derfor en sykepleier på øya, for å drepe Prefontaine. Men leiemorderen ombestemmer seg, og skyter sykepleieren for å redde Prefontaine. Etter dette forhindrede attentatet vender Webb tilbake til Karibia, men Sjakalen kommer også til området samtidig.
Dalet

**Dalet** (også stavet **dāleth**, **daleth** eller **daled**) er den fjerde bokstaven i mange semittiske språk, inkludert fønisk, arameisk, hebraisk ****, syrisk **ܕ** og arabisk dāl **'ﺩ** (i abjadi-rekkefølge; 8. i moderne rekkefølge).

## Hebraisk Daleth

Denne bokstavens navn er *Daleth* ifølge gammel hebraisk uttale, og *dalet* ifølge moderne israelsk hebraisk, selv om *dales* blir brukt av mange askenasiske jøder og *daleth* av noen jøder med bakgrunn i midtøsten.

Lydverdien til dálet er i utgangspunktet stemt dental lukkelyd når den har dagésj, og bokstaven blir da gjerne transkribert som «dd» eller «d». En dálet uten dagésj kan uttales enten som «d» (vanlig blant de fleste europeiske sefarder, alle askenaser og i moderne israelsk hebraisk) eller som en stemt dental frikativ (blant mizrahím og enkelte sefarder). Dálet har tallverdien fire.
N1

**N1** eller **N-1** kan bety:

* n1, er Internett-slang eller Leetspeak for "nice one .
* N1-rakett, en rakett fra Sovjetunionen.
* London N1, et postdistrikt i London.
* N1 (Sør-Afrika), en riksvei i Sør-Afrika.
* N1 Luftskipet «Norge»
Magnus Fredrik Lundgren

**Magnus Fredrik Lundgren** (født 21. januar 1852 i Göteborg, død 8. mai 1903 i Lund) var en svensk språkforsker.

Han var sønn av sogneprest Johan Fredrik Lundgren og Maria Magdalena Leffler, ble student 1870, dr. philos. 1875, dosent i nordiske språk og germansk sammenlignende språkvitenskap samme år, vikarierte for professoren i nordiske språk 1876 og store deler av 1879. I 1881 ble han utnevnt til lektor ved Nya elementarskolan i Stockholm. Lærergjerningen passet ham ikke, men han kom på sin rette plass som medlem av redaksjonen for Svenska akademiens ordboksarbeide. I forbindelse med dette arbeid ble han fra 1893 fritatt for sitt lektorat. Han ble gift 1884 med Sigrid Sofia Elisabet Malmqvist.

## Verker
* *Språkliga intyg om hednisk gudatro i Sverige* (1878)
* *Spår af hednisk tro och kult i fornsvenska personnamn* (1880)
* *Om fornsvenska personnamn på -ing og -ung* (1886)
* *Personnamn från medeltiden* (1892&ndash;96)
* *Bidrag till svensk namnforskning* (1892)
* *Bidrag till nordisk namnforskning* (1893)

## Referanser


## Kilder
* *[[Svensk biografiskt handlexikon]]* https://runeberg.org/sbh/b0102.html
Johann Karl Simon Morgenstern

**Johann Karl Simon Morgenstern** (født 28. august 1770 i Magdeburg, død  i Dorpat i Estland) var en tysk filolog.

Han var sønn av bylegen i Magdeburg, Friedrich Simon Morgenstern, og Johanna Katharina Brömme. I 1788 ble han student ved universitetet i Halle, og 1797 ble han utnevnt til ekstraordinær professor i filosofi samme sted. 1798 overtok han et professorat i retorikk og poesi i Danzig, før han 1802 ble professor i retorikk klassisk filologi, estetikk, kunst- og litteraturhistorie ved universitetet i Tartu.

Morgenstern har gitt opphav til begrepet dannelsesroman.

## Verker
* *De Platonis Republica commentationes tres* (1794)
* *Auszüge aus den Tagebüchern und Papieren eines Reisenden* (1811&ndash;13)
* *Ueber den Geist und Zusammenhang einer Reihe philosophischer Romane* (1817)
* *Ueber das Wesen des Bildungsromans* (1820)
* *Zur Geschichte des Bildungsromans* (1824)

## Referanser


## Eksterne lenker
* Informasjon  ved universitetet i Magdeburg.
Austertana

**Austertana** (nordsamisk: *Juovlavuotna*, kvensk: *Jouluvuono*) er ei bygd i Tana kommune i Finnmark. Den ligger rundt 40 kilometer nord-nordøst for kommunesenteret Tana bru, og bebyggelsen strekker seg drøye 18 km langs fv. 890 fra Rødberget og oppover nedre del av Juladalen.

Grunnkretsen Austertana hadde 199 innbyggere per 1. januar 2017.

Bygda har store forekomster av kvarts i bergarten kvartsitt i fjellet Giemas.  Austertana har verdens største kvartsittbrudd. Dagbruddet eies drives av Elkem Tana. 
Innbyggerne lever ellers stort sett av tjenesteytende næringer og av landbruk.

Fylkesvei 890 går gjennom bygda. Austertana Oppvekstsenter er skolen på stedet. Idrettslagene i bygda heter Austertana IL og Austertana Alpinklubb.

En god del av bebyggelsen ble brent under tvangsevakueringen av Finnmark. Kirken Austertana kapell ble bygd i 1957.

Ved Austertana ligger Varangerhalvøyas høyeste fjell, Stangenestind 724 moh.

Det nordligste punktet for den skandinaviske bjørkeskogen ligger i Austertana.

I Austertana ligger Norges lengste sandstrand
. Den strekker seg fra Leirpollnes til Rødberget (13&nbsp;km)

## Referanser
E6-prosjektet Østfold

**E6-prosjektet Østfold** var et arkeologisk forvaltningsprosjekt ved Kulturhistorisk museum, Universitetet i Oslo, som hadde som mål å undersøke automatisk fredete kulturminner som kom i konflikt med utvidelsen av veitraseen for E6 gjennom Østfold. Undersøkelsene fant sted mellom 2003 og 2006, innenfor kommunene Råde, Sarpsborg, Fredrikstad og Halden. Statens vegvesen bygget i forbindelse med denne utvidelsen sammenhengende firefelts motorvei fra Akershus til grensen mot Sverige. 38 lokaliteter med kulturminner ble berørt. Disse besto hovedsakelig av bosetningsspor og dyrkningsaktivitet. Kulturminnene var fra yngre steinalder, bronsealder og jernalder. Det ble også undersøkt helleristninger fra yngre steinalder og bronsealder.

Under undersøkelsene ble det blant annet avdekket flere til nå ukjente helleristningsfelt, samt en rekke bosetningsspor i form av langhus. Det største av disse ble funnet på Missingen i Råde. Huset, som er datert til romersk jernalder, var ca. 61 m langt, og er det lengste fra denne perioden i Norden.

## Eksterne lenker
* Kulturhistorisk museums nettside om E-6 prosjektet
Torsten Evert Karsten

**Torsten Evert** (**Tor**) **Karsten** (født 20. august 1870 i Orivesi i Finland, død 12. september 1942 i Helsingfors) var en finsk filolog. Han ble student 1888, filosofisk lisensiat 1895, dosent i oldgermanske språk 1897 og i germansk filologi 1908, og professor i germanske språk 1913. Fra 1931 til 1937 var han professor i nordisk filologi. Karsten undersøkte særlig finske stedsnavn og spørsmål i forbindelse med svenskenes bosetning i Finland.

## Verker
* *Studier öfver de nordiska språkens primära nominalbildning* (1895, 1900)
* *Österbottniska ortsnamn. Språkhistorisk och etnografisk undersökning* (1906)
* *Die mitteldeutsche poetische Paraphrase des Buches Hiob* (1910)
* *Svensk bygd i Österbotten nu och fordom* I–II (1921, 1923)

## Referanser
Evald Lidén

**Bror Per Evald Lidén** (født 3. oktober 1862 i Sandhult i Västergötland, død 11. oktober 1939) var en svensk språkforsker.

Han var sønn av gårdbrukeren Gustaf Lidén og Sissa Björnsdotter, ble student i Uppsala 1883, cand. philos. 1890, filosofisk lisensiat 1895 og ble samme år utnevnt til dosent i indoeuropeisk språkvitenskap ved Uppsala universitet. I 1899 ble han utnevnt til professor i sammenlignende språkvitenskap med sanskrit ved Göteborgs högskola. Lidén gjorde seg tidlig kjent som en av Noréns mest fremstående læresvenner, og utøvet en livlig forfattervirksomhet. Hans arbeider angikk ulike språk i den indoeuropeiske språkfamilien, særlig de germanske, slaviske, keltiske og oldindiske, og omhandlet ordhistorie, betydningslære og forskjellige grammatiske og lydhistoriske spørsmål. Hans hovedinteresse var rettet mot eldre germanske og særlig nordiske språk. I 1903 ble han gift med Agda Leman.

## Verker
* *Studien zur altindischen und vergleichenden Sprachgeschichte* (1897)
* *Ein baltisch-slavisches Anlautsgesetz* (1899)
* *Blandade språkhistoriska bidrag* (1903)

## Referanser


## Kilder
* ''Svensk biografiskt handlexikon''
Oppslagsverk

Et **oppslagsverk** er et bokverk med alfabetisk eller systematisk ordnede artikler om ulike emner.

De vanligste formene for oppslagsverk er leksika, ordbøker, encyklopedier, håndbøker og atlas.

## Eksterne lenker
*
Kjæremål

I norsk prosessrett var **kjæremål** tidligere betegnelsen på et krav om overprøving av rettslige avgjørelser som ikke kunne ankes.  Både tvistemålsloven av 1915 og straffeprosessloven skilte mellom anke som var krav om overprøving av realitetsavgjørelse (dom) i saken og kjæremål som var krav om overprøving av andre avgjørelser (kjennelser og beslutninger). Da den nye tvisteloven trådte i kraft 1. januar 2008 forsvant dette skillet i sivilprosessen og samtidig ble også straffeprosessloven endret slik at terminologien ble den samme. Alle krav om overprøving i en høyere rettsinstans kalles nå anke, og det har også fått den konsekvens at Høyesteretts kjæremålsutvalg nå heter Høyesteretts ankeutvalg. Det er samtidig foretatt en gjennomgang av lovverket slik at uttrykket kjæremål er erstattet med anke i de aller fleste lover (men ikke domstolloven § 10 og enkelte andre mindre viktige lover).

I tvisteloven er reglene om anke fra tingrett til lagmannsrett samlet i kapittel 29, mens reglene om anke til Høyesterett og Høyesteretts ankeutvalg finnes i kapittel 30. I straffeprosessloven finner vi ankereglene i kapittel 23 (anke over dommer) og i kapittel 25 (anke over kjennelser og beslutninger).
Førromersk jernalder

**Førromersk jernalder** er perioden i Nord-Europas forhistorie fra ca. 500 f.Kr.–år 0. Perioden ble tidligere kalt *keltisk* jernalder. Betegnelsen *førromersk* henspiller på at dette er perioden *før* romersk kultur begynte å få innflytelse i Norden. Førromersk jernalder er første del av perioden som kalles eldre jernalder (500 f.Kr. til 550 e.Kr.). 

I førromersk jernalder begynte folk å ta i bruk jern, mens de tidligere hadde brukt stein og bronse. I Norge kjennetegnes perioden mer av at bronsen forsvant, enn at jernet ble introdusert. Keltisk kultur var dominerende i denne perioden, og kelterne begynte å produsere jern allerede rundt 900 f.Kr. Når kelterne fikk jern, ble bronse mindre viktig, og folk i Norden kunne dermed i mindre grad skaffe seg bronse, som de tidligere hadde handlet fra kelterne. Jern ble fremstilt første gang i Norge i førromersk jernalder, men først i slutten av perioden ble jern et allment bruksmetall. I begynnelsen av jernalderen hadde jern svært liten praktisk betydning i Norge. Det ble brukt til små hekter og nåler på klesdrakten, ikke til redskaper. Derfor hadde stein fremdeles en viktig posisjon, og før­ro­mersk jernalder betegnes gjerne som sein steinbrukende tid.

I førromersk jernalder bodde folk flest i langhus, men også i hellere. Gravskikken var enkel, noe som kan tyde på et samfunn med små sosiale forskjeller. Fra midten av perioden økte imidlertid ulikhetene mellom folk.

## Se også
* Romersk jernalder
* Jernalderen i Norge
* Jernalderen

## Referanser


## Eksterne lenker
* ''Førromersk jernalder'', hos Store norske leksikon
* ''Førromersk jernalder'' hos Norgeshistorie.no
* ''Det første jernet'', jernets tidligste historie i Norge. Artikkel hos Norgeshistorie.no
* ''Hvor ble det av høvdingene fra bronsealderen?'', om samfunnsstrukturen i førromersk jernalder, artikkel hos Norgeshistorie.no
* ''Steinalderen avsluttes'', artikkel hos Norgeshistorie.no
Målsaken

**Målsaken** handler om en norsk nasjonal-kulturell kamp for et norsk skriftspråk og en særnorsk kultur.

## Introduksjon
Målsaken har vært uttrykk for et konkurrerende riksbegrep i Norge siden midten av 1800-tallet. Landsmålet eller nynorsken var et nasjonsbyggingsprogram i opposisjon til danskenes kulturelle dominans. Det ble en viktig del av en nasjonal og demokratisk venstretradisjon med sterk støtte i organisasjonssamfunnet. På terskelen til unionsoppløsningen sto målsaken i en kulturell og nasjonal kampsituasjon. Likevel var den ikke bare en nasjonal-kulturell, men også en sosial og geografisk kamp.

## Se også
*Riksmålsbevegelsen
*Målbevegelsen
*Bokmål
*Ivar Aasen
*Norsk språk
*Samnorsk

## Kilder

* «målsak», fra *[[Store norske leksikon]]*
John Aloisi

**John Aloisi** (født 5. februar 1976 i Adelaide) er en australsk fotballtrener og tidligere fotballspiller som er hovedtrener for den australske klubben Brisbane Roar FC. Han spilte sist for Melbourne Heart (2010–2011) og for  fra 1997 til 2008. 
 
Aloisi begynte karrieren i 1991 i den australske klubben Adelaide City. Han debuterte i den australske ligaen som 15-åring. I 1992, da han var 16, begynte han på en etter hvert omflakkende profftilværelse i Europa. Aloisi var med i Australias tropp under VM 2006 i Tyskland, og scoret lagets tredje mål i åpningskampen mot .

## Referanser


## Eksterne lenker
*
Girolamo Frescobaldi

**Girolamo Frescobaldi** (født september 1583 i Ferrara i Italia, død 1. mars 1643 i Roma) var en italiensk komponist og musiker. Han var en av de mest innflytelsesrike komponister for klaviaturinstrumenter i renessansen og tidlig barokk. Fra 1608 til sin død var han organist i Peterskirken i Roma. 

Hans mest kjente verk er *Fiori Musicali* (1635) – Musikalske blomster, orgelmusikk til bruk i messen. Johann Sebastian Bach hadde en kopi av dette verket. 

Johann Jakob Froberger (1616–1667) var elev av Frescobaldi. 
Louis Couperin, Georg Böhm, Dietrich Buxtehude, Johann Sebastian Bach og Johann Pachelbel er komponister som gjennom Froberger har blitt påvirket av Frescobaldi. Påvirkningen går helt til vår egen tid, György Ligeti (1926–2006) skrev i 1951 en ricercar han kalte *Ommagio a Girolamo Frescobaldi*.

## Referanser


## Eksterne lenker
* 
* 
* 
*
Ivar Kleiven

**Ivar Kleiven** (1854–1934) var lokalhistoriker og folkeminnesamler fra Vågå. Han var odelsgutt, og overtok farsgården Søre Kleivi på Lalm. Fra 1893 til 1910 drev han sammen med moren også Kleivsetra som sommerpensjonat. Han gikk på Seljord folkehøgskole skoleåret 1885&ndash;86, og drev kveldsskole i hjembygda fra 1886. Han satt i herredsstyret fra 1888 til 1905, og var varamann til Stortinget for Venstre fra 1900 til 1903.

Kleivens viktigste innsats var som forfatter av en serie bøker med fellestittelen  *Gamal bondekultur i Gudbrandsdalen*, alle skrevet på stilren og uttrykksfull gudbrandsdalsdialekt. Han ble i 1909 statsstipendiat for sitt bygdehistoriske arbeid. 

Hans korrespondanse med redaktør Kristian Prestgard er publisert i boken *Heime og ute. Brevskifte mellom Ivar Kleiven og Kristian Prestgard 1886-1932*, utgitt av G. Harildstad og K. Kruken (Oslo 2017). Han var aktiv i målbevegelsen og "mållaget Ivar Kleiven" (lokallag i Vågå) er oppkalt etter han. 

## Verker
* *Segner fraa Vaagaa* (1894)
* *I Heimegrendi. Minne fraa Seksti-Aarom* (1908, ny utgaver 1949 og 2004)
* *I gamle Daagaa. Forteljingo og Bygda-Minne fraa Vaagaa* (1908, utvidet utgave av *Segner fraa Vaagaa*)*.* Nye opplag 1944 og 1977. Ny utgave 2020.
* *Gamal bondekultur i Gudbrandsdalen. Lom og Skjaak* (1915)
* *Gamal bondekultur i Gudbrandsdalen. Lesja og Dovre* (1923)
* *Gamal bondekultur i Gudbrandsdalen. Østre og Vestre Gausdal* (1926)
* *Gamal bondekultur i Gudbrandsdalen. Ringbu* (1928)
* *Gamal bondekultur i Gudbrandsdalen. Fronsbygdin* (1930)
* *Fraa Skotteaare* (1935)
* *Elvesøg* (1937)
* *Artiklar av Ivar Kleiven. Målbruken hans. Bibliografi* (1991)
* *Frå barndomen* (1993)
* *Brev til Decorah-Posten* (1994)
* *Heime og ute. Brevskifte mellom Ivar Kleiven og Kristian Prestgard 1886-1932* (2017)

;Om Kleiven

* Halvard Grude Forfang: *Ivar Kleiven 1854&ndash;1934* (1945)
* Halvard Bjørkvik: «Ivar Kleiven» i *Norsk biografisk leksikon*, 2. utg.

## Referanser


## Eksterne lenker
*
Múm

**Múm** (uttales «moom») er en eksperimentell musikkgruppe fra Island. Musikken deres karakteriseres av myke vokaler, elektroniske effekter og diverse tradisjonelle instrumenter.

Bandet ble startet i 1997. De opprinnelige medlemmene var Gunnar Örn Tynes, Örvar Þóreyjarson Smárason og tvillingsøstrene Gyða og Kristín Anna Valtýsdóttir. I 2002 forlot Gyða bandet for å fortsette med studier i Reykjavík.

## Eksterne lenker
* 
*
Ricky Wilson

**Ricky Wilson** (født 19. januar 1978 i Keighley, West Yorkshire, England) er vokalisten i det engelske indiebandet Kaiser Chiefs.

## Referanser


## Eksterne lenker
* 
* 
* 
*
Minos

**Minos** (gresk: Μίνως, *Minōs*) er i gresk mytologi en konge av Kreta, sønn av Zevs og Europa. 

Minos forbindes med ulike fortellinger, som trolig varierte fra sted til sted. Noen fortellinger gir et positivt bilde av ham og sier han var både vis og dyktig som konge. Mer kjent er imidlertid beretningene som gir et langt dårligere inntrykk. Hvert niende år tvang han kong Aigevs av Athen til å velge ut syv menn og syv kvinner som måtte dra til Daidalos' oppfinnelse, labyrinten, for å bli ofret til Minotauros, et uhyre som var halvt menneske og halvt okse. Det var dette som la grunnlaget for sagnet om Thesevs, som kjempet med og drepte uhyret. Minos sperret deretter Daidalos og Ikaros inne i labyrinten. Etter sin død ble Minos dommer for de døde i underverden, Hades. Den minoiske sivilisasjon på Kreta har blitt oppkalt etter ham av den britiske arkeologen Arthur Evans. 

Med sin hustru Pasifaë (av andre kalt Kreta) er han far til Ariadne, Androgeos, Deukalion, Fedra, Glaukos, Katreus, Akakallis og Xenodike. Med nymfen Pareia fikk han fire sønner, Eurymedon, Nefalion, Kryses og Filolaos, som ble drept av Herakles i hevn for de to sistes kamerater; og med Dexithea, en av telkinerne (de mytiske opprinnelige beboerne av Rhodos) fikk han sønnen Euxanthios. Med Androgeneia av Festos på Kreta fikk han Asterion som ledet soldatene fra Kreta i krigen mellom Dionysos og indere. Andre barn tilskrevet til ham er Euryale, muligens mor til Orion med havguden Poseidon, og Pholegander, eponym for øya Folegandros nord for Kreta.

Sammen med sine brødre Rhadamantys og Sarpedon ble Minos oppfostret av kong Asterion av Kreta. Da Asterion døde krevde Minos hans trone og forviste Sarpedon og (i henhold til noen kilder) også Rhadamantys.

## Etymologi
Minos er det kretiske ordet for «konge», eller faktisk, om man tar en euhemerisk posisjon var navnet av en særskilt konge som deretter ble benyttet som en tittel (tilsvarende med navnet til Julius Cæsar). Det er et navn i minoisk Linear A som *mi-nu-te* som kan være beslektet til Minos. I henhold til Hubert La Marles lesning av Linear A, som dog har blitt tungt kritisert som egenrådig, kan lese *mwi-nu ro-ja* («Minos konge») på en tavle med Linear A-skrift. Den kongelige tittel *ro-ja* er funnet på flere dokumenter, inkludert en steintavle med drikkoffer fra helligdommene hvor det følger navnet til en hovedgud, Asirai (tilsvarer sanskritske Asura og avestisk Ahura. La Marle antyder at navnet *mwi-nu* (Minos) er forventet til å bety «asketisk» som *muni* på sanskrit, og denne forklaringen passer med legenden om at Minos tidvis levde i Kretas grotter. Om den kongelige etterfølgelse på minoiske Kreta foregikk i kvinnelige arverekke — fra dronningen til hennes førstefødte datter — ville dronningens ektefelle ha vært Minos, eller krigshøvding. En del forskere ser en forbindelse mellom Minos og navnene på en del andre grunnleggerkonger fra oldtiden, slike som Menes i Egypt, Mannus i Tyskland, og Manu i India, og selv med Meon/Manes av Frygia og Lydia (etter ham ble Maeonia navngitt), Misrajim i Egypt som nevnt i *[[Første Mosebok]]* og den kanaanittiske guddommen Baal Meon.

## Referanser
Med Roald Amundsens Nordpolsekspedition til første vinterkvarter

***Med Roald Amundsens nordpolsekspedisjon til første vinterkvarter*** er en norsk stumfilm-dokumentar fra 1923. Regien var ved  Reidar Lund. Den 3. juni 1922 går Roald Amundsens polarskip «Maud» fra Seattle i USA. Amundsen har startet en ny oppdagelsesreise. Reisens mål er Nordpolen. Ekspedisjonens siktemål var både å la skipet drive over polhavet og samtidig utføre en hasardiøs nordpolflygning. Eksotiske landskap, strabaser og heltemot var ingrediensene i filmen som er filmet av Reidar Lund.

## Referanser


## Eksterne lenker
*
Amiina

**Amiina** (tidligere Amína) er en islandsk kvartett bestående av Hildur Ársælsdóttir, Edda Rún Ólafsdóttir, Maria Huld Markan Sigfúsdóttir og Sólrún Sumarliðadóttir. De opptrer ofte live og de har vært i studio med Sigur Rós.

Bandet er kjent for sin unike bruk av forskjellige instrumenter i liveopptredene sine. For Sigur Rós har de først og fremst vært strykekvartett, blant annet på albumene ( ) og Takk....

## Eksterne lenker
* 
* 
*
Million Dollar Baby

***Million Dollar Baby*** er en amerikansk film fra 2004 regissert av Clint Eastwood.

## Handling
Clint Eastwood spiller den aldrende boksetreneren «Frankie Dunn» som for lenge siden har mistet kontakten med sin datter. Hans eneste venn og tidligere elev «Eddie "Scrap" Dupris» (spilt av Morgan Freeman) hjelper ham med å drive den slitte treningslokalen «Hit Pit». «Frankie» har dårlig samvitighet for at han ikke stoppet boksekarrieren til «Eddie» i tide, hans ene øye gikk tapt i hans siste kamp. 

En dag kommer «Maggie Fitzgerald» (Hilary Swank) inn i treningslokalet. Hun er 31 år, kommer fra en fattig familie og har hele tiden fått høre at hun er «white trash» og ikke duger til noe. Men hun er sta og har bestemt seg for å bli en fremgangsrik bokser, og hun vil ha den mutte «Frankie» som sin trener. Han vegrer seg først og mener hun er for gammel og dessuten har han kun trenet mannfolk tidligere. Men «Maggie» er sta og til slutt går han med på det. «Maggie» viser seg å være en naturtalent og er fokusert på oppgaven og gjør fremskritt. De trives sammen og «Maggie» blir som en ny datter for «Frankie», et substittutt for den datteren som han har mistet.

## Rolleliste

## Om filmen
Handlingen er basert på noveller av forfatteren F.X. Toole.

### Priser
Filmen vant fire Oscar og var nominert til ytterligere tre. Den vant følgende kategorier:

*Beste Film
*Beste Regi (Clint Eastwood)
*Beste kvinnelige hovedrolle (Hilary Swank)
*Beste mannlige birolle (Morgan Freeman}

Den vant også to Golden Globe.

## Eksterne lenker
* 
* 'Baby' plot twist angers activists - artikkel i Newsday om kritikk mot filmen
Nebo

**Nebo** eller **Nabu** var en gud i Mesopotamia som omtales som visdommens og skrivekunstens gud. Trolig var han en vestsemittisk gud som folk i Mesopotamia etterhvert tok opp. Han ses gjerne på som sønn av Marduk og Sarpanitu, men man hadde kanskje også andre forestillinger om hans slektskap. Han sies å ha vært gift med gudinnen Tashmetu.

I babylonsk overlevering ble han også betegnet som «underverdenens nattlige sol» og i Borsippa som «kronens bærer». Som maktens gud gav han kongene deres septer.

## Utenfor Mesopotamia
Nabu er nevnt i Nevi'im i Tanakh som **Nebo** (bibelsk hebraisk: נבו) i Jesaja 46,1.

:*«[[Baal|Bel]] kneler, og Nebo faller, bildene dere bar på, løftes opp og lastes på trette dyr og fe.»*

Som visdommens og skrivekunstens gud ble han blant grekerne likestilt med enten Apollo eller Hermes, sistnevnte senere av romerne med deres egen guddom Merkur.

## Etymologi
Det akkadiske "nabû" tolkes i retning av "å annonsere, profetere, utsi", knyttet til den semittiske roten *N-B;* som samstemmer med gammelsyrisk ܢܒܝܐ(*nvīyā*), arabisk نبي (*nabiyy*), og hebraisk נביא (*naví*), som alle innebærer betydningen "Profet"https://www.jstor.org/stable/43721226?seq=1.

## Litteratur
* Helmut Freydank o.a.: *Lexikon Alter Orient. Ägypten * Indien * China * Vorderasien*. VMA-Verlag, Wiesbaden 1997, ISBN 3-928127-40-3
* Brigitte Groneberg: *Die Götter des Zweistromlandes. Kulte, Mythen, Epen*. Artemis & Winkler, Stuttgart 2004, ISBN 3-7608-2306-8
* Johannes Pinckert: *Hymnen und Gebete an Nebo* (= Leipziger Semitistische Studien. bind 3, hefte 4). Hinrichs, Leipzig 1920. (Dissertasjon, Universität Leipzig, 1907); Unveränderter Nachdruck der Ausgabe, Zentralantiquariat der DDR, Leipzig 1968.
* F. A. M. Wiggermann: «Nin-gišzida». I: Dietz-Otto Edzard o.a. (utg.): *[[Reallexikon der Assyriologie und vorderasiatischen Archäologie]]*. Band 9: *Nab – Nuzi*. de Gruyter, Berlin 1998–2001, ISBN 3-11-017296-8, s. 368–373.
Under Polarkredsens Himmel

***Under Polarkredsens Himmel*** (undertittel «Med Professor Holtedahl's Ekspedisjon til Novaja Semlja») er en norsk dokumentarfilm fra 1921 som forteller om professor Holtedahls ekspedisjon til Novaja Semlja. Filmfotograf var Reidar Lund.

## Referanser


## Eksterne lenker
*
Charles J. Haughey

**Charles James Haughey** (irsk **Cathal Séamas Ó hEochaidh***;* født 16. september 1925, død 13. juni 2006) var en irsk politiker for partiet Fianna Fáil og var tre ganger taoiseach (statsminister). Han døde etter lengre tids sykdom av kreft.

## Referanser


## Eksterne lenker
* 
*
Post-rock

**Post-rock** er en musikksjanger som karakteriseres av et hovedsakelig instrumentalt uttrykk og en utradisjonell bruk av instrumenter. Postrockens uttrykk er ukommersielt, men snillere og mer melodiøst enn punk, som postrock-scenen forøvrig er nært beslektet med. Men musikalsk har ikke post-rock nødvendigvis noen likheter med punkrock.

Kategorien stammer fra eksperimentell rock, ambient, Krautrock, Progressiv rock, indie, space rock, Shoegazing, kunstrock, jazz, og elektronisk musikk. Musikken er ofte svært instrumentell og dynamisk, alle slags instrumenter og effekter kan bli brukt.

Band som ofte klassifiseres som postrock er Godspeed You! Black Emperor, Explosions in the Sky, Cul de Sac, Mono, Mogwai, Tortoise, Sigur Rós og Stereolab, samt de norske bandene Youth Pictures of Florence Henderson, Salvatore, The Samuel Jackson Five og The Low Frequency in Stereo
Age of Empires III

***Age of Empires III*** (***AoE III***) er oppfølgeren til *[[Age of Empires II: The Age of Kings]]* og det tredje spillet i den historiebaserte *[[Age of Empires]]*-serien. Det er et sanntids strategispill som ble utviklet av Ensemble Studios og ble utgitt av Microsoft Game Studios. I Age of Empires III og Age of Empires III: The Warchiefs følger du Black familien gjennom Den Nye Verden.

Age of Empires III ble utgitt 18. oktober 2005 i Amerika, og er den tredje tittelen i serien; spillet dekker den europeiske koloniseringen av Amerika, fra Columbus' første oppdagelser fra omkring 1500 og opp til Den industrielle revolusjons begynnelse i 1850. Enspillerskampanjen følger tre generasjoner av den «svarte familie» med en fiktiv historie, men omhandler også historiske hendelser. Det er åtte europeiske sivilisasjoner og ennå tolv «ikke-spillbare» sivilisasjoner som man kun kan spille på lag med. Det er det første spillet i serien, og det andre fra Ensemble Studios som har en 3D-grafikkmotor. Age of Empires III er det første spillet i serien som bruker Havocs «fysikksimuleringsmotor» (Se middleware).

Den første tilleggspakken ble utgitt høsten 2006 og er kalt The War Chiefs. Denne inkluderer 3 spillbare sivilisasjoner.

The Asian Dynasties er nok en utvidelsespakke til Age of Empires 3 og kom ut i 2007. Denne gangen får man muligheten til å spille med 3 nye sivilisasjoner: India, Kina og Japan. En ny vri er at hvis man skal gå opp i tidsalder må man bygge underverker. Hvert underverk gir spesielle bonuser til de spillerne som bygger dem. Dette spillet er delt inn i 3 kapitler: I det første kapittelet er du Japan der det er borgerkrig, det andre kapittelet er du Kina der det blant annet er interessante teorier om at Kina kom til Amerika først og i det tredje og siste kapitlet følger man et opprør mot den harde styresmakten Storbritannia.

## Chayton Black
Chayton Black er en rollefigur i spillet *Age of Empires III*. Chaytons mor, Amelia Black, eide jernbanelinjen som Chayton tok over når hun ble gammel. Chayton delte morens drøm om å bli den første som bygget jernbanelinje som gikk hele veien til Vestkysten. Dessverre ble han og hans venn Billy Holme avbrutt av gjentatte raid fra Sioux-indianerne, som de så vidt greide å slå tilbake.

En stund etter denne hendelsen, besøket Chayton sin gamle venn Billy Holme i en by i Painted Dessert. Holme har blitt sheriff nå. Holme viser Chayton at de har funnet gull i fjellet, og forteller Chayton at han kan få en rimelig andel av det hvis han hjelper dem med å drive siouxene bort.

Chayton oppsøker general George Armstrong Custer. Når det viser seg at han ikke er interessert i å gå den diplomatiske veien, velger Chayton å heller hjelpe Crazy Horse. De samler alle indianerstammene i området, og går til felles angrep på basen til Custer. Når basen ligger i grus, har ikke Custer utstyr til soldatene sine, og dermed dreper Chaytons og Crazy Horses hær alle Custers soldater, inkludert Custer selv. Etter denne hendelsen lever Chayton videre sammen med siouxene, og blir antakelig gift og får barn. Moren hans ser ham aldri mer.
## Referanser


## Eksterne lenker
*
Berggylt

**Berggylt** (*Labrus bergylta*) er en saltvannsfisk i leppefiskfamilien. I Norge lever den langs kysten opp til Trondheimsfjorden, spredt nord for Bergen, og kan bli inntil 6 kilogram og 25 år gammel. Navnet kommer fra det norrøne ordet *gylta*, som betyr hunngris.  

## Beskrivelse
Berggylten er en leppefisk og har en kraftig leppe som er karakteristisk for familien. Et annet karaktertrekk er ryggfinnen som består av piggstråler. Skinnet er mørkebrunt til grønt. Den kan bli opp til 60 centimeter lang.

## Biotop og levesett
Berggylten lever i kyststrøk, og for det meste langs bratte fjellsider eller brygger. Det henger sammen med berggyltens kosthold, som består av krepsdyr og muslinger.

Den tar også lakselus, noe som gjør den nyttig til biologisk kontroll i fiskeoppdrett.

## Referanser




## Litteratur
* Torsvik, Mortensen, Nedreaas (red.) Fiskeribiologi ISBN 82-529-1720-8

## Eksterne lenker
*
Sensation

**Sensation** er en Trance festival som første gang ble arrangert i Amsterdam, Nederland i år 2000. I 2010 tok Sensation for første gang turen til Norge, og Telenor Arena i Bærum. Arrangøren er det nederlandske firmaet ID&T.

## Historie

Sensation ble grunnlagt av nederlenderen Duncan Stutterheim og ID&T. Sensation startet tregt i 2000 med et event som ikke hadde kleskode og som trakk 20 000 gjester. Året etter var det planlagt et tilsvarende show, men da broren av grunnleggeren, Miles, døde i en bilulykke ønsket Duncan at alle gjestene skulle gå i hvite klær. Det kom dobbelt så mange gjester i 2001 og nærmere 80 prosent av alle gjestene hadde kledd seg i hvitt. Det er dette eventet som er opphavet til slik det kjennes i dag.

### Sensation White og Black

I 2002 ble Sensation delt i to forskjellige kategorier; *Sensation White* og *Sensation Black*. Sensation White skulle være selskapet hvor alle skulle gå kledd i hvitt og musikksjangeren skulle være trance og house. Sensation Black var den strake motsetning hvor alle gikk i sorte klær og musikken var hardstyle og hardcore. White var uten tvil mest populært og 40 000 billetter kunne bli solgt ut på bare et par timer. Black var derimot ikke like populært og det tok som regel svært lang tid før eventet ble utsolgt. I 2006 startet ID&T Sensation International for å kunne holde kopier av Sensation White i andre land. Året etter ble BLACK skilt ut fra Sensation.

## Nåtid
Sensation blir holdt den første helgen i juli, men billettene blir lagt ut for salg tidlig på våren. Sensation er ment som et show og publikumet får derfor ikke vite hvilke artister som skal opptre før etter det er utsolgt. Hvert år er det et nytt tema for arrangementet, og premieren er i Amsterdam. 14. april ble Sensation kåret til «Best club event» i Danmark til tross for at interessen var laber.

## Referanser

## Eksterne lenker
* Offisiell nettside for Sensation
* ID&T
Sierra Maestra

**Sierra Maestra** er den største fjellkjeden på Cuba. Den ligger sørøst på øya og omfatter provinsene Santiago de Cuba, Guantánamo og Granma. Før revolusjonen i 1959 var disse provinsene – inklusive provinsene Las Tunas og Holguín samlet i en større provins under navnet Oriente. En arm av Sierra Maestra går også inn i provinsen Holguín og kalles der Sierra Cristal. 

Høyeste fjell i Sierra Maestra er Pico Turquino (1 974 moh.) som også er det høyeste fjellet på Cuba. 

Så godt som hele fjellkjeden er skogkledt og vegetasjonen er ofte like tett som i hvilken som helst tropisk jungel. Fjell- og åssider er noen steder gjennomskåret av elvedaler og kløfter forårsaket av erosjon og tropiske regnskyll gjennom mange tusen år. Framkommeligheten er derfor sterkt varierende.  

Sierra Maestra var åstedet for en av de største historiske hendelser i nyere cubansk historie. Det var i dette området at Fidel Castro, Che Guevara og mange flere søkte tilflukt fra Fulgencio Batistas tropper i desember 1956, og det var fra nettopp disse fjellene at disse rebellene skapte en geriljahær som felte Batista 1. januar 1959. 

## Referanser


## Eksterne lenker
*
Verners lov

**Verners lov**, formulert av Karl Verner i 1875, beskriver en historisk lydforskyvning i urgermansk språk: Når de ustemte konsonantene **f*, **þ*, **s* og **χ* umiddlerbart fulgte en trykksvak stavelse i samme ord, ble de til de tilsvarende stemte konsonantene **b*, **d*, **z* og **g*.

Da Grimms lov ble oppdaget, ble det observert en merkelig uregelmessighet. De indoeuropeiske ustemte lukkelydene **p*, **t* og **k* skulle etter Grimms lov ha blitt til urgermansk **f*, **þ* (dental frikativ) og **χ* (velar frikativ). Det syntes imidlertid å forekomme en lang rekke ord, hvor latin, gresk, sanskrit, baltisk og slavisk garanterte indoeuropeisk **p*, **t* eller **k*, men de germanske språkene likevel hadde en stemt frikativ (**b*, **đ* eller **g*).

Karl Verner observerte at de tilsynelatende uventede stemte frikativene bare forekom hvor de ikke sto i begynnelsen av ordet, og hvor vokalen foran dem var trykklett i indoeuropeisk. Dette er altså Verners lov: indoeuropeisk **p*, **t*, **k*, **s*, som regelmessig skulle utvikle seg til ustemt *f*, *þ*, *k*, *s*, blir i stedet til stemt *b*, *d*, *g*, *z* hvis den forutgående vokalen ikke var trykksterk i indoeuropeisk.

## Eksempler

* **p** > **b**: f.eks. gresk *hypér* (ὑπέρ), sanskrit *upári*  = tysk *über*, gresk *heptá* (ἑπτά), sanskrit *saptá* = gotisk *sibun*, tysk *sieben*.
* **t** > **d**: f.eks. gresk *patér* (πατήρ), sanskrit *pitár-* = gotisk *fadar*, tysk *Vater* (med regelmessig **d* > *t*) mot gresk *phrátor* (φράτωρ), vedisk *bhrā́tar-* = gotisk *brōþar*, ty. *Bruder* (med regelmessig **þ* > *d*).
* **k** > **g**: f.eks. gresk *makrós* (μακρός) 'lang' = tysk, norsk *mager* mot gresk *dákry* (δάκρυ) 'tåre' = norsk *tåre*, tysk *Zähre*, eng. *tear*.
* **s** > **z**: f.eks. sanskrit *áyas* 'metal' (jf. latin *aes* 'kobber') = gotisk *aiz*,  gammelnorsk *eir* (herav *irr*), tysk *ehern* 'bronze-', engelsk *ore* 'malm'

## Se også
* Grimms lov